**NOTA INFORMATVĂ**

**la proiectul Hotărîrii Guvernului**

**pentru modificarea Statutului Instituției Publice**

**„Agenția pentru Dezvoltarea și Modernizarea Agriculturii”,**

**aprobat prin Hotărîrea Guvernului nr. 425/2020**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Autorul proiectului este Ministerul Agriculturii, Dezvoltării Regionale și Mediului |
| **2. Condiţiile ce au impus elaborarea proiectului de act normativ şi finalităţile urmărite** |
| În urma analizei activității Unității de Implementare şi Administrare a Proiectului Creşterii Producţiei Alimentare, reorganizată prin Hotărîrea Guvernului nr. 425/2020 în Agenția pentru Dezvoltarea și Modernizarea Agriculturii s-a ajuns la concluzia inoportunității fixării în Statutul Agenţiei pentru Dezvoltarea şi Modernizarea Agriculturii a faptului existenței funcției de director tehnic, întrucît nu acordă flexibilitatea ajustării organizării interne a entității în funcție de proiectele implementate.Mai mult ca atît în practica normativă nu au fost identificate acte normative care să reglementeze existența unei funcții, alta de cît cea a directorului instituției publice. Astfel, cu titlu de exemplu menționăm prevederile Hotărîrii Guvernului nr. 520/2020 cu privire la organizarea și funcționarea Instituției Publice „Pensiunea din Holercani”, Hotărîrea Guvernului nr. 1249/2018 cu privire la organizarea și funcționarea Instituției Publice „Unitatea de implementare a proiectului în domeniul mediului”. După cum se poate observa, actele normative menționate nu reglementează alte unități de personal, decît cea de director.În eventualitatea apariției necesității instituirii unei funcții de director tehnic, aceasta se va realiza prin modificarea statelor de personal în condițiile punctului 19 subpunctul 5) din Statutul Agenţia pentru Dezvoltarea şi Modernizarea Agriculturii. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu prevede armonizarea legislației naționale la prevederile legislației Uniunii Europene. |
| **4. Principalele prevederi ale proiectului şi evidențierea elementelor noi**  |
| Proiectul prevede excluderea directorului tehnic din categoria organelor de conducere ale Agenţiei pentru Dezvoltarea şi Modernizarea Agriculturii, prin abrogarea subpunctului 3) din punctul 9 al Statutului. Punctul 22 stabilește cine va exercita atribuțiile directorului în cazul lipsei acestuia. Totodată, din Statut se exclud atribuțiile directorului tehnic, acestea urmînd a fi stabilite, după caz, în contractul individual de muncă sau în ordinele directorului executiv de delegare a anumitor atribuții. |
| **5. Fundamentarea economico-financiară** |
| Implementarea proiectului nu presupune cheltuieli bugetare, întrucît Instituția Publică este la autogestiune. |
| **6. Modul de încorporare a actului în cadrul normativ în vigoare**  |
| Adoptarea proiectului nu implică ajustarea cadrului normativ în vigoare. |
| **7. Avizarea şi consultarea publică a proiectului**  |
| Proiectul hotărîrii urmează a fi supus avizării și expertizării de către: Ministerul Finanțelor; Ministerul Justiției; Centrul Național Anticorupție.De asemenea, proiectul hotărîrii urmează a fi supus consultărilor publice prin plasarera acestuia pe pagina web particip.gov.md. |
| **8. Constatările expertizei anticorupţie** |
|  |
| **9. Constatările expertizei de compatibilitate** |
|  |
| **10. Constatările expertizei juridice** |
|  |

**Ministru Ion PERJU**

Ex.: Dogotari Vasilii

Tel.: 0(22) 204578